આ ઘટનાથી તરેહ તરેહની વાતો થઈ રહી છે. ભારતની નીતિ વિશે પણ પ્રશ્ર્નો જાગ્યા, પરંતુ ભારત સરકારનો આ નિર્ણય ચોક્કસ કંઈક દિશા-નિર્દેશ કરે છે. વિદેશ સચિવ વિજય ગોખલેએ ખુલાસો ય કર્યો કે, ‘દલાઈ લામા વિશે સરકારની સ્થિતિ બિલકુલ ચોખ્ખી અને સ્થિર છે. તેમાં કોઈ જ પ્રકારનો બદલાવ કરવામાં આવ્યો નથી. ભારતમાં દલાઈ લામાને પોતાની ધાર્મિક વિધિઓ પૂર્ણ કરવાની પૂરી સ્વતંત્રતા આદરપૂર્વક આપેલી જ છે, પરંતુ વર્તમાન સંજોગોમાં ભારત-ચીનના સંબંધો અત્યંત સંવેદનશીલ છે. એ સંજોગોમાં દલાઈ લામાનાં કાર્યક્રમમાં ભારતના મંત્રીઓ, અધિકારીઓ તેમાં ભાગ લે તે અપેક્ષિત નથી.’